Droghad Vraddan

She droghad eh Droghad Vraddan ta goll harrish yn Awin Doo er y raad eddyr Doolish as Purt ny h-Inshey. Hooar stadd er y chied linney gys Purt ny h-Inshey ec Raad Yiarn Vannin yn ennym voish y droghad.

She cowrey thallooin eh er Coorse y Clieau TT Mannin as eh soit çheu çheerey faggys da fo-valley Ghoolish raad ta ny roaryn-bree goll ny s'melley son dellal lesh y lhoob dooblit harrish yn awin. She ard reayrtey tradishoonagh eh marish soiagyn as eh soit faggys da'n Ynnyd-lhong Assaig raad ta ny lhongyn voish Sostyn, Nalbin as Nerin lhiggey magh.

Droghad as ny Ratçhyn TT
Ta'n droghad soit er y joarey eddyr Braddan as Connaghyn. T'eh soit eddyr y 1-d as y 2-h Clagh veeilley er Coorse y Clieau ayns TT Mannin as Grand Prix Vannin er goal y raad A1 (Doolish gys Purt ny h-Inshey) as yn A23. Ta ayrn jeh'n çhenn raad-yiarn eddyr stadd Vraddan as Droghad y Cherroo jannoo ayrn jeh raad stiagh ta lhiggey da traght goll harrish tra ta ny ratçhyn taghyrtyn as ta ny raaidyn doont da ny ratçhyn.

Stadd raad-yiarn

Ymmyd
Cha row Stadd Vraddan ymmydit dy mennick, agh dauesyn kianglt rish shirveishyn agglish fo'n aer haghyr ec keeill Skylley Vraddan rish ram bleeantyn as traenyn er lheh jeerit dauesyn.

Reeoilid
'Sy vlein 1963 ren y Rein-Voir jurnaaghey veih Doolish dys Stadd Vraddan son dy ve ayn ec nane jeh ny shirveishyn agglish ayns Fainagh Reeoil F.36 ta freilt nish ayns thie tashtee raad-yiarn Phurt Çhiarn ec kione-stashoon jiass y linney.

Aa-ymmyd
Foddey lurg dooney yn raad-yiarn, hannee bwaane yn oik tiggad as tannaghtyn ayn. Ansherbee, 'sy vlein 1991 va'n troggalys scughit, aachiaddit, as nish t'eh soit ec stashoon obbree Cholby er y linney jiass.

Jiu
Lurg scughey y waane bunneydagh, va lhieggan noa-emshiragh currit stiagh 'syn ynnyd echey 'sy vlein 1989, agh v'eh scughit chammah. Jiu, cha nel feanish ayn dy ren raad-yiarn goll ny hrooid.

Bollagh

Jeeagh er neesht
Stashoonyn traenagh Raad-Yiarn Vannin

Imraaghyn

Kianglaghyn magh


Ronney:Stashoonyn raad-yiarn ayns Mannin foshlit 'sy vlein 1881
Ronney:Stashoonyn raad-yiarn ayns Mannin doont 'sy vlein 1968
Ronney:Skeerey Vraddan
Ronney:Droghadyn ayns Mannin